pythainlp/thai-wiki-dataset-v4 huggingface dataset:
H

H (ออกเสียงว่า "เอช" หรือ"เฮช") เป็นอักษรละติน ลำดับที่ 8 ในการออกเสียงตามสัทอักษรสากลแสดงด้วยเสียง 2 เสียง คือ แสดงเสียงในลักษณะเสียงเสียดแทรก เส้นเสียง ไม่ก้อง และ แสดงเสียงในลักษณะเสียงเสียดแทรก ลิ้นปิดกล่องเสียง ไม่ก้อง
ชื่อเรียก.
นอกจากนี้ ยังมีการอ่านตัวอักษร H ว่า เฮช สำหรับภาษาอังกฤษ ในประเทศออสเตรเลีย และ ไอร์แลนด์ (Hiberno-English) และ ภาษาอิตาลีเซ็นต์ลีโอนาร์ด (Saint-Léonard Italians)
H มาจาก House และ Home
รหัส.
H ฮัลโหล(Hello)
ทรูไทป์

ทรูไทป์  เป็นมาตรฐานของฟอนต์แบบเอาท์ไลน์ที่พัฒนาโดยแอปเปิล คอมพิวเตอร์ ในช่วงยุค 1980 เพื่อเป็นคู่แข่งกับมาตรฐานไทป์วัน (Type 1) ของบริษัทอะโดบีที่ใช้ในโพสต์สคริปต์ (PostScript)
ในภายหลังไมโครซอฟท์ได้ซื้อสิทธิ์ในการใช้งานทรูไทป์ และทำให้ทรูไทป์กลายเป็นรูปแบบฟอนต์ที่ใช้กันอย่างแพร่หลายที่สุดบนระบบปฏิบัติการวินโดวส์ และแมคอินทอช
เนื่องจากเทคโนโลยีบางส่วนของทรูไทป์ถูกจดสิทธิบัตรโดยแอปเปิล ทำให้การนำไปใช้บนลินุกซ์จำเป็นต้องใช้วิธีการอื่น และเป็นที่มาของโครงการฟรีไทป์ (FreeType)
เฟนทานิล

เฟนทานิล (Fentanyl) เป็นยาบรรเทาปวด ในกลุ่มโอปิออยด์ สังคราะห์ได้ครั้งแรกในประเทศเบลเยียม ประมาณปลายปี 1950 มีฤทธิ์บรรเทาปวดมากกว่า มอร์ฟีน 80 เท่า ถูกนำมาใช้ทาง การแพทย์ ในปี 1960 โดยใช้ฉีดเข้าเส้นเป็น ยาระงับความรู้สึก มีชื่อทางการค้าว่า Sublimaze เฟนทานิลมีค่า LD50 เท่ากับ 3.1 มก/กก ในหนู LD50 ในมนุษย์ยังไม่ทราบ เฟนทานิลเป็นยาควบคุมประเภท Schedule II
อะโดบีซิสเต็มส์

อะโดบีซิสเต็มส์ (Adobe Systems) เป็นบริษัทซอฟต์แวร์ขนาดใหญ่ตั้งอยู่ที่เมืองแซนโฮเซในรัฐแคลิฟอร์เนีย สหรัฐอเมริกา ก่อตั้งเมื่อ ค.ศ. 1982 โดย จอห์น วอร์น็อก และ Charles Geschke หลังจากลาออกจากห้องวิจัย Xerox PARC เพื่อพัฒนาภาษาในการแสดงผลที่ชื่อ โพสต์สคริปต์ อะโดบีเริ่มมีชื่อเสียงเมื่อแอปเปิล คอมพิวเตอร์ซื้อสิทธิ์ในการใช้งาน PostScript ไปใช้กับเครื่องพิมพ์ LaserWriter ของตนเอง หลังจากนั้น Adobe มีซอฟต์แวร์ที่เกี่ยวข้องกับกราฟิกหลายชนิด และเข้าซื้อกิจการบริษัท แมคโครมีเดีย เมื่อปี 2005 นอกจากนี้อะโดบี ติดอันดับบริษัทดีเด่นที่น่าทำงานด้วยหลายปีติดต่อกัน จัดอันดับโดยนิตยสารฟอรบส์ แต่ก็เป็นที่รู้กันในวงการว่าเป็นบริษัทที่มีจรรยาบรรณและการปฏิบัติกับลูกค้าที่แย่ที่สุดไม่ว่าจะเป็นบริการหลังการขายราคาที่สูงมากอีกทั้งยังผูกขาดตลาดอย่างสมบูรณ์
ชื่อ "Adobe" มีที่มาจากลำธารอะโดบีซึ่งไหลผ่านบ้านของผู้ก่อตั้ง และคำว่า "adobe" เองในภาษาอังกฤษมีคำหมายถึงดินเหนียวที่ใช้ในงานศิลปะ
โปรแกรมรุ่นต่าง ๆ.
ข้อเด่นของ Adobe Photoshop Extended นี้ คือ การทำงานแบบ 3D ได้ และยังตกแต่งภาพ ในไฟล์ Movie ได้อีกด้วย
คุณสมบัติเด่น Adobe Firework นี้ สามารถใช้งานร่วมการฟิกแบบ Vector อย่างมีประสิทธิภาพ และสร้างปุ่มคลิกได้อย่างรวดเร็ว ประหยัดเวลาในการเขียนคำสั่งอีกด้วย
ข้อเด่น Adobe Contribute คือ ความรวดเร็วในการแก้ไข ข้อความหรือเนื้อหา บนเว็บไซต์ ได้อย่างง่าย
Z

Z (ตัวใหญ่:Z ตัวเล็ก:z) เป็นอักษรละตินลำดับที่ 26 และเป็นลำดับสุดท้าย
ชื่อเรียก.
ตัวอักษรนี้มีที่มาจากอักษรกรีก ตัวอักษร ซีตา โดยชื่อเรียกจะใกล้เคียงกันยกเว้นในอังกฤษอเมริกัน
เทคโนโลยีชีวภาพสมัยใหม่

เทคโนโลยีชีวภาพสมัยใหม่ คือ การใช้กระบวนการทางพันธุศาสตร์เป็นเครื่องมือในการปรับปรุงลักษณะที่ต้องการ ที่มีประโยชน์ของพืช สัตว์และจุลินทรีย์ เพื่อการผลิตอาหาร หรือยาโดยวิธีการเพิ่มเข้าไป หรือการเอาออกมาของหน่วยพันธุกรรมที่เลือกแล้ว เพื่อให้เกิดลักษณะตามต้องการ เป็นการเลือกหน่วยพันธุกรรมที่เฉพาะเจาะจง มีความแม่นยำกว่าวิธีปรับปรุงพันธุ์ และเป็นการเพิ่มทางเลือกแก่เกษตรกรที่จะพัฒนาการผลิตพืช หรือสัตว์ และผลิตภัณฑ์จากสิ่งมีชีวิตทุกชนิด
เทคโนโลยีชีวภาพสมัยใหม่เช่นการโคลนนิ่ง ซึ่งการโคลนนิ่งสิ่งมีชีวิตครั้งแรกคือการโคลนนิ่งแกะดอลลี่
โดยจะนำเซลล์ไข่ของแกะดอลลี่ตัวหนึ่งมาแล้วนำนิวเคลียสออก จากนั้นก็นำนิวเคลียสจากตัวต้นแบบมาใส่แทน เมื่อได้แล้วก็นำไปถ่ายฝากในครรภ์ของแกะตัวเมียอีกตัวหนึ่ง เมื่อได้ลูกแกะดอลลี่ออกมาแล้วจะมีลักษณะเหมือนตัวต้นแบบทุกประการ
การโคลนนิ่งนี้เป็นการสืบพันธุ์โดยไม่อาศัยเพศและไม่มีการปฏิสนธิระหว่างเซลล์ไข่และอสุจิ
การใช้ประโยชน์จากเทคโนโลยีทางชีวภาพ
 -ด้านการแพทย์
 -ด้านเกษตรกรรม
 -ด้านอุตสาหกรรม
เพลงตัวอักษรของภาษาอังกฤษ

เพลงตัวอักษรของภาษาอังกฤษ หรือ เพลง A-B-C เป็นเพลงที่นิยมใช้เป็นเครื่องมือช่วยสอนในการสอนเด็ก ในการท่องจำตัวอักษรละติน หรือตัวอักษรในภาษาอังกฤษ เพลงนี้จดลิขสิทธิ์โดย ซี. แบรดลี (C. Bradlee) จากเมืองบอสตัน สหรัฐอเมริกา ในวันที่ 4 กุมภาพันธ์ ค.ศ. 1834 โดยใช้ชื่อว่า "เดอะสคูลมาสเตอร์" (The Schoolmaster)
"a-b-c-d-e-f-g"
"h-i-j-k-l-m-n-o-p" (l-m-n-o ร้องด้วยความเร็วสองเท่า)
"q-r-s, t-u-v" (คอมมา หมายถึงจังหวะหยุดสั้นๆ)
"w-x, y and z" (z ออกเสียง ซี ตามอังกฤษอเมริกัน สอดคล้องกับเสียง วี ในวรรคก่อนหน้า สำหรับอังกฤษดั้งเดิมออกเสียง แซด)
"Now I've said my A, B, C's"
"Tell me what you think of me."
เนื้อเพลง.
สองวรรคสุดท้าย มีเนื้อเพลงหลายแบบซึ่งอาจจะเป็น
"Now I know my A, B, C's"
"Won't you come and play with me."
หรือ
"Next time won't you sing with me."
ไฟล์ซิลลา

ไฟล์ซิลลา (FileZilla) เป็นฟรีซอต์แวร์ในลักษณะโอเพนซอร์สทำงานกับระบบปฏิบัติการวินโดวส์ รับรองการทำงานของ FTP SFTP และFTPS ใช้สำหรับการอัปโหลด และ ดาวน์โหลดไฟล์ ไฟล์ซิลลารุ่นปัจจุบันคือรุ่น 3.4.0
ไฟล์ซิลลาพัฒนาโดย ทิม คอสส์ (Tim Kosse) โดยเริ่มจากการบ้านภายในวิชาวิทยาการคอมพิวเตอร์ ในเดือนมกราคม พ.ศ. 2544 พร้อมกับเพื่อนร่วมห้องอีกสองคน โดยพัฒนารุ่นอัลฟาปลายเดือนกุมภาพันธ์ พ.ศ. 2544 ไฟล์ซิลลาได้รางวัลโครงการดีเด่นในเว็บของ ซอร์ซฟอร์จ (SourceForge) ในเดือน พฤศจิกายน ปี พ.ศ. 2546 โดยซอร์สโค้ดทั้งหมดของไฟล์ซิลลา สามารถดาวน์โหลดได้จากเว็บซอร์ซฟอร์จ
ไฟล์ซิลลามีเป้าหมายที่จะทำงานได้หลายระบบปฏิบัติการรวมถึง วินโดวส์ ลินุกซ์ แม็คโอเอส และ BSD
เมทาโดน

เมทาโดน  เป็นยาสังเคราะห์จำพวกโอปิออยด์ มีฤทธิ์เป็นยาบรรเทาปวด ถูกสังเคราะห์ขึ้นในปี ค.ศ. 1937 โดยนักวิทยาศาสตร์ชาวเยอรมัน ชื่อ Max Bockmühl และ Gustav Ehrhart ที่ IG Farben (Hoechst-Am-Main) ซึ่งกำลังวิจัยหายาบรรเทาปวดที่มีความเหมาะสมในระหว่างการผ่าตัดและมีผลข้างเคียงที่ทำให้ติดน้อย เมทาโดนจัดเป็นยาประเภท Schedule II ภายใต้ อนุสัญญาว่าด้วยยาเสพติด (Single Convention on Narcotic Drugs) .
คำเตือนในการใช้ยา Methadone
ปริมาณการใช้ยา Methadone
ปริมาณและระยะเวลาในการใช้ยาขึ้นอยู่กับลักษณะอาการของผู้ป่วยและดุลยพินิจของแพทย์ผู้รักษา โดยมีตัวอย่างการใช้ยา ดังนี้
ระงับอาการปวด
ผู้ใหญ่ รับประทานยาปริมาณเริ่มต้น 2.5-10 มิลลิกรัม ทุก 6-8 ชั่วโมง เมื่อมีอาการ
เด็ก รับประทานยาปริมาณ 0.7 มิลลิกรัม/น้ำหนักตัว 1 กิโลกรัม/วัน โดยแบ่งรับประทาน ทุก 4-6 ชั่วโมง เมื่อมีอาการ ปริมาณยาสูงสุดไม่เกิน 10 มิลลิกรัม/วัน และปรับปริมาณการใช้ยาตามการตอบสนองต่อยาของผู้ป่วยอย่างระมัดระวัง
รักษากลุ่มอาการขาดยาในทารก
เด็ก รับประทานยาปริมาณ 100 ไมโครกรัม/น้ำหนักตัว 1 กิโลกรัม และเพิ่มปริมาณอีก 50 ไมโครกรัม/น้ำหนักตัว 1 กิโลกรัม ทุก 6 ชั่วโมง จนกว่าอาการจะดีขึ้น หากใช้ยาติดต่อกันเป็นเวลานาน ควรแบ่งรับประทานยาวันละ 2 ครั้ง
รักษาอาการไอเรื้อรังจากมะเร็งปอด
ผู้ใหญ่ รับประทานยา 1-2 มิลลิกรัม ทุก 4-6 ชั่วโมง หรือทุก 12 ชั่วโมง ในกรณีที่ใช้ยาติดต่อกันเป็นเวลานาน
รักษาการเสพติดสารโอปิออยด์
ผู้ใหญ่ รับประทานยาปริมาณเริ่มต้น 20-30 มิลลิกรัม วันละ 1 ครั้ง อาจเพิ่มปริมาณยาอีก 5-10 มิลลิกรัม หากอาการถอนยาไม่หายไปหรือกลับมามีอาการ ในวันแรกที่ใช้ยาไม่ควรใช้ยาเกิน 40 มิลลิกรัม
จากนั้นคงปริมาณการใช้ยาที่ 40 มิลลิกรัม วันละ 1 ครั้ง หรือแบ่งรับประทานหลายครั้ง เป็นระยะเวลา 2 หรือ 3 วัน แล้วอาจค่อย ๆ ลดปริมาณยาทุก 1 หรือ 2 วัน โดยแพทย์จะปรับปริมาณยาให้เหมาะสมกับผู้ป่วยแต่ละรายเพื่อป้องกันอาการถอนยาและอยู่ในระดับที่ผู้ป่วยทนต่อยาได้
เด็ก ปริมาณการใช้ยาขึ้นอยู่กับความทนต่อยาของผู้ป่วยแต่ละราย และควรค่อย ๆ ลดปริมาณยาหลังจากใช้ยาในปริมาณสำหรับควบคุมอาการได้แล้ว
โดยควรลดปริมาณลงน้อยกว่า 10 เปอร์เซ็นต์ ในช่วงเวลา 10-14 วัน ที่มีการลดปริมาณยา
การใช้ยา Methadone
ผลข้างเคียงจากการใช้ยา Methadone
การใช้ Methadone อาจทำให้เกิดผลข้างเคียง ได้แก่ ง่วงซึม เวียนศีรษะ คลื่นไส้ อาเจียน มีเหงื่อออกมาก เป็นต้น หากอาการดังกล่าวรบกวนการใช้ชีวิตประจำวัน ผู้ป่วยควรปรึกษาแพทย์ 
หากพบผลข้างเคียงที่รุนแรงจากการใช้ยา Methadone ดังต่อไปนี้ ควรหยุดใช้ยาและไปพบแพทย์ทันที
นอกจากนี้ หากผู้ป่วยพบอาการผิดปกติใด ๆ เพิ่มเติม ควรแจ้งให้แพทย์ทราบด้วยเช่นกัน
มอร์ฟิโนน

มอร์ฟิโนน (Morphinone) เป็นสารจำพวก โอปิออยด์ ชนิดแรง เป็นสารเคมีระหว่างขั้นตอนการสังเคราะห์โอปิออยด์ เช่น นาลอกโซน นาลเตรกโซน และ ออกซิโคโดน
โครงสร้างทางเคมี.
มอร์ฟิโนนสามารถอธิบายได้ว่าเป็น คีโตน ของ มอร์ฟีน: มอร์ฟิน-6-ออน (morphin-6-on)
เอฟ. สกอตต์ ฟิตซ์เจอรัลด์

ฟรานซีส สกอตต์ คีย์ ฟิตซ์เจอรัลด์ หรือ เอฟ. สกอตต์ ฟิตซ์เจอรัลด์ (F.Scott Fitzgerald; ค.ศ. 1896-1940) บุตรชายคนเดียวของครอบครัวชนชั้นกลางที่ร่ำรวยแห่งมินนิโซตา ชื่อเขาตั้งชื่อตามญาติห่างๆ ซึ่งเป็นผู้เขียนเพลงชาติสหรัฐฯ เขาเขียนเรื่องสั้นตีพิมพ์ครั้งแรกเมื่ออายุเพียง 15 ปี เคยเรียนที่มหาวิทยาลัยพรินซ์ตันแต่ไม่จบ จึงสมัครเข้าเป็นทหารเมื่อปี ค.ศ. 1917 แต่ตรงข้ามกับเฮมิงเวย์ ฟิตซ์เจอรัลด์ไม่เคยเดินทางไปยังสมรภูมิสงครามในยุโรปและไม่เคยเห็นการสู้รบใดๆ 
หลังจากความสำเร็จของ "This Side of Paradise" (ค.ศ. 1920) และการแต่งงานกับเซลด้า ฟิตซ์เจอรัลด์ สาวผู้เปี่ยมเสน่ห์และเป็นนักเขียนเช่นเดียวกัน ชีวิตของคู่สามีภรรยาหนุ่มสาวก็แทบไม่เคยร้างราจากงานเลี้ยง ชีวิตหรูหราฟู่ฟ่าของคนทั้งคู่จึงโด่งดังยิ่งกว่างานเขียน ในช่วงคริสต์ทศวรรษ 1930 เซลดาป่วยเป็นโรคจิตเภทและเสียชีวิตในเหตุการณ์ไฟไหม้โรงพยาบาลโรคจิตเมื่อปี ค.ศ. 1948 สกอตต์ยังคงปั่นเรื่องสั้นไปลงนิตยสารขายดีเพื่อหาเงินมาจ่ายหนี้ก้อนโต เขาป่วยเป็นโรคพิษสุราเรื้อรัง และเสียชีวิตด้วยหัวใจวายในสภาพแทบไม่มีใครเหลียวแลเมื่ออายุเพียง 44 ปี
เรื่อง "The Love of the last tycoon" ที่เขาเขียนค้างไว้แค่ครึ่งเดียวน่าจะเป็นเรื่องเอกของเขาทีเดียว อย่างไรก็ตาม นวนิยายเรื่อง "The Great Gatsby" (ค.ศ. 1925) ซึ่งสมัยออกมาขายได้ไม่ดีนัก ต่อมาถูกยกให้เป็นหนังสือแห่งยุคแจ๊ส และเป็นนวนิยายคลาสสิกของอเมริกันในช่วงต้นคริสต์ศตวรรษที่ 20 
<templatestyles src="แม่แบบ:คำพูด/style.css" />"There are all kinds of love in this world, but never the same love twice" "โลกนี้มีความรักทุกประเภท แต่ไม่เคยมีความรักที่ซ้ำแบบกัน"
แหล่งข้อมูลอื่น.
บทความนี้ นำข้อความบางส่วนหรือทั้งหมด มาจากเว็บไซต์ วรรณกรรมดอตคอม ซึ่งเจ้าของเว็บไซต์ดังกล่าว อนุญาตให้เผยแพร่ต่อได้ โดยไม่สงวนลิขสิทธิ์
เพทิดีน

เพทิดีน (Pethidine ชื่อโดย INN) หรือ meperidine (USAN) (มีชื่ออื่น ๆ อีกดังนี้: isonipecaine; lidol; operidine; pethanol; piridosal; Algil®; Alodan®; Centralgin®; Demerol®; Dispadol®; Dolantin®; Dolestine®; Dolosal®; Dolsin®; Mefedina®) เป็นยาในกลุ่มโอปิออยด์ที่ออกฤทธิ์เร็ว มีฤทธิ์เป็นยาบรรเทาปวดด้วย ในสหรัฐอเมริการู้จักกันทั่วไปในชื่อ เมเพอริดีน โดยมีชื่อการค้าว่า ดีเมอรอล (Demerol)
โชตาโร อิชิโนโมริ

โชตาโร อิชิโนโมริ (25 มกราคม ค.ศ. 1938 – 28 มกราคม ค.ศ. 1998) สกุลเดิม โอโนเดระ  เป็นศิลปินมังงะและนักวาดการ์ตูนชาวญี่ปุ่น โดยเป็นที่รู้จักในฐานะ "ราชามังงะ" (漫画の帝王 ("Manga no Teiou)" หรือ マンガの王様 ("Manga no Ousama)") ถือเป็นหนึ่งในศิลปินมังงะที่มีอิทธิพลมากที่สุดตลอดกาล ส่วนนอกวงการมังงะ เขายังเป็นหนึ่งในผู้สร้างผลงานที่มีผลงานมากที่สุดในประวัติศาสตร์อนิเมะ โทกูซัตสึ และบันเทิงคดีแนววีรบุรุษญี่ปุ่น
ก่อน ค.ศ. 1986 เขารู้จักกันในชื่อ โชตาโร อิชิโมริ  จากนั้นจึงเปลี่ยนนามสกุลเป็นอิชิโนโมริด้วยการเพิ่มอักษร "โนะ"  แบบคาตากานะ
ประวัติ.
โชตาโร เกิดเมื่อวันที่ 25 มกราคม ค.ศ. 1938 ที่จังหวัดมิยางิ ขณะกำลังศึกษาในชั้นมัธยมปลายที่จังหวัดมิยางิ ได้ทำเดบิวเรื่องนิคิวเทงชิ หลังเรียนจบแล้วเดินทางไปโตเกียว และเข้าสู่เส้นทางแห่งการเป็นนักเขียนการ์ตูน เริ่มตั้งแต่เรื่องคาเมนไรเดอร์และเรื่องอื่น ๆ ที่ได้รับความนิยมอย่างสูงตามมาอีกมากมาย ต่อมาในปี 1984 ได้เปลี่ยนชื่อใหม่เป็น อิชิโนโมริ เพื่อเปลี่ยนอารมณ์ให้เหมือนกับเป็นคนใหม่ในโอกาสฉลอง 30 ปีแห่งการทำเดบิวต์ และเขายังได้รับรางวัลต่าง ๆ จากเรื่องไซบอร์ก 009 และเรื่อง HOTEL เป็นต้น และผลงานต่าง ๆ ของเขาสร้างไว้นั้น ก็บันทึกในสถิติโลกว่าเป็นผู้สร้างผลงานมากที่สุดถึง 770 เรื่องด้วยกัน
โชตาโร อิชิโนโมริ เสียชีวิตเมื่อวันที่ 28 มกราคม ค.ศ. 1998 รวมอายุขัย 60 ปี
ออกซิโคโดน

ออกซิโคโดน  เป็นสารสังเคราะห์ โอปิออยด์ ที่ทำให้ติดยาสูงมากมันเป็นยาบรรเทาปวด ที่สังเคราะห์ได้จาก ทีบาอีน (thebaine) มันเป็นยาใช้รับประทานที่มีประสิทธิภาพสูงมาก และมักทำตลาดเป็นสูตรผสม เช่น กับแอสไพรินหรือพาราเซตามอล
Tylox ใช้สำหรับบรรเทาอาการปวด และทำออกมาในรูปควบคุมการปลดปล่อย (sustained-release form) ให้ยาออกฤทธิ์ได้ยาวนานผู้ผลิตคือ Purdue Pharma และชื่อการค้าคือ OxyContin และประเภทออกฤทธิ์ทันที (instant-release forms) มีชื่อทางการค้าว่า OxyIR OxyNorm และ rcolone OxyContin มีในรูปยาเม็ดขนาด 10, 20, 40 และ 80 มก. และด้วยกลไกการปลดปล่อยนี้ทำให้ยาออกฤทธิ์ได้นาน 8-12 ชั่วโมง
ชื่อระหว่างประเทศที่ไม่มีเจ้าของ

ชื่อระหว่างประเทศที่ไม่มีเจ้าของ (International Nonproprietary Name หรือ INN หรือเรียกอีกอย่างว่า rINN ย่อจาก "recommended" International Nonproprietary Name) ชื่อเป็นทางการที่ไม่มีเจ้าของ หรือชื่อสามัญทั่วไปที่ใช้เรียก สารประกอบเคมี ทาง เภสัชกรรม ที่กำหนดโดย องค์การอนามัยโลก (World Health Organization) เนื่องจากชื่อตำรับยาที่มีเจ้าของมีจำนวนมากมายแต่มีตัวยาสำคัญตัวเดียวกันซึ่งอาจทำให้เกิดความสับสนได้ง่าย
INN เป็นชื่อที่ทำให้ง่ายและสะดวกในการสื่อสารโดยการกำหนดชื่อมาตรฐานสำหรับสารแต่ละตัว คล้ายกับชื่อชื่อ IUPAC ในวิชา เคมี อย่างไรก็ดีบางครั้งชื่อเหล่านี้อาจยาวและไม่สะดวกที่จะใช้ องค์การอนามัยโลก ได้ตั้งชื่อ INN ไว้ในภาษาต่างๆ คือ อังกฤษ ลาติน ฝรั่งเศส รัสเซีย และสเปน ส่วนภาษาอาหรับและจีนจะเป็นอีกเล่มหนึ่ง
ชื่อยาที่ได้รับอนุญาตของอังกฤษ

ชื่อยาที่รับอนุญาตของอังกฤษ  เป็นชื่อเรียกหมวดเภสัชภัณฑ์ซึ่งได้รับอนุญาตจากทางการอังกฤษแล้วตามที่ประกาศกำหนดในตำรับยาแห่งอังกฤษ  ทั้งนี้ ชื่อนี้มิได้ใช้แต่เฉพาะในประเทศอังกฤษเท่านั้น แต่ยังทั่วสากลโลกโดยเฉพาะในประเทศสมาชิกเครือจักรภพ
ตำรับยาสูตรผสม.
BAN มีความเป็นพิเศษไม่เหมือนใครอย่างหนึ่งคือ ระบบจะจัดหมวดหมู่ยาสูตรผสมเป็นการเฉพาะแยกจากตำรับยาที่มีตัวยาสำคัญเพียงตัวเดียว ตัวอย่างเช่น BAN โค-อม็อกซิคลาฟ (Co-amoxiclav) เป็นยาสูตรผสมที่มีตัวยาสำคัญคือ อม็อกซี่ซิลลิน (amoxicillin) และ กรดคลาวูลานิค (clavulanic acid) ตำรับยาส่วนใหญ่จะแสดงรายละเอียดของสูตรง่ายโดยการบอกว่ามีตัวยาในตำรับดังนี้เช่น "อม็อกซี่ซิลลิน กับ กรดคลาวูลานิค"
ชื่อยาที่รับอนุญาตของอเมริกา

ชื่อยาที่รับอนุญาตแบบอเมริกา (หรือ USAN) เป็นชื่อทางการหรือชื่อสามัญที่ใช้เรียก สารประกอบเคมี ที่ใช้ทางเภสัชกรรม ที่มีอยู่ใน ตำรับยา ของ สหรัฐอเมริกา (USP)
เฮโรอีน

เฮโรอีน  มีอีกชื่อว่า ไดอาเซทิลมอร์ฟีน (diacetylmorphine) และ ไดอามอร์ฟีน (diamorphine) กับชื่ออื่น ๆ เป็นโอปิออยด์มีกำลังที่ส่วนใหญ่ใช้ในฐานะยากระตุ้นความบันเทิงที่ก่อให้เกิดอาการเคลิ้มสุข ไดอามอร์ฟีนทางการแพทย์เป็นเกลือไฮโดรคลอไรด์บริสุทธิ์ มีการขายผงขาวและน้ำตาลอย่างผิดกฎหมายจำนวนมากทั่วโลก เนื่องจากเฮโรอีนสามารถ "ตัด" ได้หลายรูปแบบ เฮโรอีนใช้ในทางการแพทย์ในหลายประเทศเพื่อบรรเทาอาการปวด อย่างในช่วงคลอดลูก หรือมีโรคหัวใจวาย เช่นเดียวกันกับการบำบัดทดแทนโอปิออยด์
ผลข้างเคียงโดยทั่วไปได้แก่การกดการหายใจ (หายใจน้อยลง) ปากแห้ง เซื่องซึม การทำงานทางจิตบกพร่อง ท้องผูก และการติด การใช้งานด้วยวิธีการฉีดสามารถก่อให้เกิดฝี การติดเชื้อที่เยื่อบุหัวใจ เชื้อที่ติดต่อทางเลือด และโรคปอดอักเสบ หลังการใช้งานเป็นเวลายาวนาน อาการที่เกี่ยวกับการหยุดใช้งานโอปิออยด์จะเริ่มมีผลหลังใช้งานครั้งสุดท้ายภายในไม่กี่ชั่วโมง ถ้าฉีดเข้าเส้นเลือด เฮโรอีนจะมีผลมากกว่ามอร์ฟีนในขนาดเดียวกันสองถึงสามเท่า เฮโรอีนมักปรากฏเป็นผงสีขาวหรือน้ำตาล
แบบจำลองโครงลวด

ไวร์เฟรม  หรือ แบบจำลองโครงลวด  เป็นลักษณะการแสดงผลของแบบจำลองสามมิติของวัตถุหรือสิ่งของที่สร้างในคอมพิวเตอร์ โดยการแสดงเส้นตรงหรือเส้นโค้ง ซึ่งเป็นเส้นของขอบของวัตถุที่เกิดจากคำนวณทางคณิตศาสตร์ของพื้นผิวที่ไม่ต่อเนื่องของวัตถุ
การใช้งานแบบจำลองโครงลวด นอกจากช่วยให้มองเห็นสิ่งที่อยู่ภายในวัตถุสามมิติแล้ว การแสดงผลแบบนี้จะแสดงผลได้เร็วกว่าการแสดงผลแบบจำลองสามมิติทั่วไป นิยมใช้ในโครงสร้างวัตถุสามมิติที่ซับซ้อน เพื่อให้ผู้ออกแบบสามารถปรับเปลี่ยน ตรวจสอบและแก้ไขได้ง่ายและสะดวกกว่า โดยเมื่อสร้างและแก้ไขเสร็จแล้ว แบบจำลองสามมิติจะถูกนำไปสร้างเป็นแบบจำลองเสมือนจริงผ่านกระบวนการเร็นเดอร์
รูปแบบจำลองโครงลวดยังคงนิยมใช้สำหรับการเขียนโปรแกรมให้กับเครื่องจักรประเภทดีเอ็นซี (Direct Numerical Control, DNC)
เฮกิรุ ชีนะ

เฮกิรุ ชีนะ (; โรมาจิ: "Shiina Hekiru") เป็นนักพากย์และนักร้องชาวญี่ปุ่นที่มีผลงานมากมาย เธอเป็นที่รู้จักมากที่สุดจากการพากย์บท "ชิโด ฮิคารุ" ในเรื่องเมจิกไนท์เรย์เอิร์ธ
แฟนคลับอย่างเป็นทางการของชีนะมีชื่อว่า "4179*LOVE" ซึ่งอ่านออกเสียงในภาษาญี่ปุ่นได้ว่า "ชี-นะ-คุ-ระ-บุ" พ้องเสียงกับคำว่า Shiina Club ในสำเนียงญี่ปุ่น (คำอ่านของตัวเลขว่า 4-ชิ 1-อิ 7-นะ 9-คุ LOVE-ราบุ)
ประวัติ.
ขณะที่กำลังศึกษาในระดับมัธยมศึกษาตอนปลาย ชีนะได้สมัครเข้าร่วมการออดิชั่นของ ARTS VISION และเป็นหนึ่งในผู้ที่ได้รับเลือก จากนั้นเธอได้เข้ารับการอบรมในวิทยาลัยนักพากย์ในเครือของ ARTS VISION (ARTS VISION's associated seiyuu school) โดยทำงานพิเศษหลายอย่างเพื่อเลี้ยงตัวเองไปด้วยเรียนไปด้วย ซึ่งเธอเริ่มมีชื่อเสียงในฐานะนักพากย์จากบท "โทเรอิชิ มินะ" ในเรื่อง ไอดอล โบเอไต ฮัมมิ่งเบิร์ด (1993) และมีชื่อเสียงที่สุดจากบท "ชิโด ฮิคารุ" ในเรื่องเมจิกไนท์เรย์เอิร์ธ (1994)
ในปี 1994 ชีนะได้มีงานเพลงอัลบั้มแรกในฐานะศิลปินเดี่ยวในสังกัด Sony Records และจากนั้นเธอก็มีงานเพลงออกมาค่อนข้างสม่ำเสมอทุกปีจนถึงปัจจุบัน และยังได้จัดทัวร์คอนเสิร์ตเป็นประจำทุกปีอีกด้วย อย่างไรก็ตาม งานเพลงของเธอไม่ใคร่เป็นที่รู้จักในวงกว้างนัก
X

X เป็นอักษรละตินลำดับที่ 24 ซึ่งในภาษากรีกตัวอักษร X อ่านว่า "ไค" ตัวอักษร X เป็นตัวอักษรที่ไม่มีในภาษาอิตาลียกเว้นคำยืมจากภาษาอื่น และไม่มีคำศัพท์ภาษาอังกฤษดั้งเดิมขึ้นต้นด้วยตัวอักษร X
ในภาษาอังกฤษบางครั้งจะอ่านเหมือนคำว่า ไค ใช้แทนคำว่า คริสต์ ซึ่งเห็นได้ใน X'mas (คริสต์มาส) และมีการใช้ซึ่งอ่านว่า "ครอส" แทนเครื่องหมายไขว้ เช่นในคำว่า Xing
แกนซิโคลเวียร์

แกนซิโคลเวียร์  ชื่อการค้าคือ Cytovene เป็น ยาต้านไวรัส ใช้รักษาและป้องกันโรคที่เกิดจาก ไซโตเมกะโลไวรัส (CMV) 
แกนซิโคลเวียร์ได้รับการจดสิทธิบัตรใน ค.ศ. 1980 และรับรองให้ใช้ทางการแพทย์ใน ค.ศ. 1988
สมมติฐานประสิทธิภาพของตลาด

ในทางการเงิน สมมติฐานประสิทธิภาพของตลาด  อ้างว่าตลาดการเงินเป็นตลาดที่มีประสิทธิภาพ ซึ่งหมายความว่า ราคาหลักทรัพย์ที่ขายในตลาดนั้นได้สะท้อนถึงข้อมูลที่เกี่ยวข้องทั้งหมดแล้ว นอกจากนี้ยังอาจกล่าวได้ว่าราคาของสินทรัพย์นั้นๆได้สะท้อนถึงความเชื่อของนักลงทุนเกี่ยวกับความคาดหวังในอนาคตด้วย
สมมติฐานประสิทธิภาพของตลาดยังมีความหมายครอบคลุมไปถึงความเชื่อที่ว่า ไม่มีทางที่นักลุงทุนจะสามารถเอาชนะตลาดได้อย่างต่อเนื่องโดยใช้ข้อมูลที่เป็นที่ทราบกันดีอยู่แล้วในตลาด หากแต่จะเป็นความโชคดีของนักลงทุนเอง หรือ การที่นักลงทุนได้ข้อมูลจากภายในบริษัทนั้นๆเท่านั้น
กล่าวคือ 
ข้อกำหนดของสมมติฐาน.
สมมติฐานประสิทธิภาพของตลาดนั้น นักลงทุนไม่จำเป็นต้องตัดสินใจตามเหตุและผลเสมอไป นักลงทุนอาจจะตัดสินใจทำสิ่งที่เกินหรือต่ำกว่าความพอดี แต่โดยสุทธิแล้ว การกระทำจะเฉลี่ยๆไป ปฏิกกริยาของนักลงทุนโดยรวมจึงเป็นแบบสุ่ม เพราะฉะนั้นนักลงทุนจะไม่สามารถทำกำไรเกินกว่าผู้อื่น (กำไรเกินปกติ) ได้
สมมติฐานประสิทธิภาพของตลาดนั้นแบ่งออกได้เป็นสามรูปแบบคือ แบบอ่อน (Weak Form) แบบกลาง (Semi-Strong Form) และแบบเข้ม (Strong Form) ความแตกต่างของสมมติฐานทั้งสามแบบนั้นก็ขึ้นอยู่กับแหล่งของข้อมูลที่ส่งผลกระทบต่อราคาของสินทรัพย์ในตลาด สมมติฐานประสิทธิภาพของตลาดแบบอ่อนนั้นกล่าวว่าราคาในตลาดนั้นเป็นผลจากราคาหุ้นในอดีต แบบกลางนั้นกล่าวว่า ราคาในตลาดนั้นเป็นผลมาจากข้อมูลที่เปิดเผยต่อสาธารณชน ส่วนแบบเข้มนั้นกล่าวว่าราคาตลาดนั้นสะท้อนถึงข้อมูลทั้งหมดที่มีอยู่ซึ่งหมายรวมถึงข้อมูลที่เปิดเปิดเผยต่อสาธารณชนและข้อมูลภายในบริษัท
สมมติฐานแบบอ่อน.
ตลาดที่มีประสิทธิภาพแบบอ่อน (weak-form efficiency) ราคาหลักทรัพย์ในอนาคต ไม่สามารถพยากรณ์ได้ด้วยราคาในอดีต การทำไรเกินกว่าปกติ ไม่สามารถทำได้ในระยะยาวโดยใช้กลยุทธ์การลงทุนบนพื้นฐานของราคาในอดีตหรือประวัติศาสตร์ การวิเคราะห์ทางเทคนิคเพื่อให้เกิดกำไรเกินกว่าปกติ ไม่สามารถจะทำได้แต่สำหรับการวิเคราะห์เชิงพื้นฐานอาจจะยังคงทำกำไรได้ นอกจากนี้ ราคาหลักทรัพย์ยังไม่ขึ้นอยู่กับราคาก่อนหน้าและไม่มีรูปแบบของราคาหลักทรัพย์
สมมติฐานแบบกลาง.
ตลาดที่มีประสิทธิภาพแบบกึ่งเข้มแข็ง (semi-strong-form efficiency) ราคาหลักทรัพย์เปลี่ยนแปลงตามข้อมูลข่าวสารที่สาธารณชนได้รับอย่างรวดเร็วและไม่มีอคติ ไม่มีใครสามารถทำกำไรส่วนเกินได้จากข้อมูลข่าวสารที่สาธารณชนได้รับและรวมถึงการวิเคราะห์เชิงพื้นฐานและการวิเคราะห์ปัจจัยทางเทคนิค
สมมติฐานแบบเข้ม.
ตลาดที่มีประสิทธิภาพแบบเข้มแข็ง (strong form efficiency) ราคาหลักทรัพย์สะท้อนทุกข่าวสารทั้งสาธารณะและภายใน ไม่มีใครสามารถสร้างกำไรส่วนเกินได้ในระยะยาว โดยใช้กฎหมายกีดกันข้อมูลภายในบริษัท เพื่อป้องกันและลงโทษคนวงในของบริษัทใช้ข้อมูลข่าวสารภายในเพื่อทำกำไรเกินกว่าปกติ
เริม

โรคเริม  โรคเริมเป็นโรคผิวหนังที่เกิดจากเชื้อไวรัส ชื่อ "Herpes simplex" ซึ่งเชื้อไวรัสตัวนี้มีอยู่ 2 ชนิด คือ ชนิดที่ทำให้เกิดแผล (cold sore) ที่พบบริเวณริมฝีปาก ทั้งบนและล่าง หรือมุมปาก พบได้ทั้งในเด็กและผู้ใหญ่ และชนิดที่มักจะพบเริมบริเวณอวัยวะเพศ พบในผู้ใหญ่มากกว่าเด็ก ลักษณะอาการแบ่งได้เป็นหลายระยะ โดยจะเริ่มจากความรู้สึกคันหรือเจ็บยิบๆบริเวณที่จะเกิดแผล แล้วจะมีผื่น กลายเป็นกลุ่มของตุ่มน้ำใสซึ่งภายหลังจะรวมตัวกันอยู่บนผิวหนังประมาณ 1-2 วัน จากนั้นตุ่มน้ำใสนี้ จะแตกออก และตกสะเก็ดแต่บางรายอาจเป็นนานกว่านั้นเกือบถึง 1 สัปดาห์ ทั้งนี้เราไม่สามารถกำจัดเชื้อไวรัสเริมได้เด็ดขาด แต่เชื้อจะมีระยะพักตัว ซึ่งมักพักตัวอยู่ในเส้นประสาท และก่อให้เกิดตุ่มใสขึ้นอีกได้เสมอๆ ซึ่งขึ้นกับปัจจัยต่างๆ เช่น ภูมิคุ้มกันลดลง ความเครียดทางกายหรือจิตใจ ช่วงประจำเดือน เป็นต้น
ชนิดของไวรัสเริม.
ในทางการแพทย์สามารถแยกเชื้อไวรัสที่เป็นสาเหตุของโรคเริมเป็น 2 ชนิดคือ
การติดต่อ.
เริมทั้ง 2 ชนิดนี้ ติดต่อกันได้ทางการสัมผัสโดยตรง เช่น การใช้แก้วน้ำร่วมกัน การจูบกันและติดต่อทางเพศสัมพันธ์ และโดยการสัมผัสสิ่งของที่ผู้มีเชื้อใช้ เช่น ผ้าเช็ดตัว ช้อน เป็นต้น
การเกิดโรคซ้ำ.
อาการแผลของเริมนี้อาจเกิดเป็นซ้ำได้อีก เนื่องจากเชื้อไวรัสเริมนี้จะเข้าไปหลบซ่อนตัวอยู่ในปมประสาท (ganglion) และมักจะทำให้เป็นเริมซ้ำที่บริเวณเดิม หรือใกล้เคียงกับตำแหน่งเดิมเสมอ ปัจจัยที่ทำให้เป็นเริมซ้ำได้อีกมีดังนี้
ลักษณะของโรคเริม.
เมื่อเชื้อไวรัสเข้าสู่ร่างกายประมาณ 6-8 วัน จะทำให้ผิวบริเวณนั้นเกิดตุ่มน้ำพองใสเป็นกลุ่ม ๆ กลุ่มละ 2-10 เม็ด ซึ่งเป็นช่วงที่สามารถติดต่อไปสู่ผู้อื่นได้ ผู้ป่วยจะมีอาการคันหรือแสบร้อนรอบ ๆ ตุ่มใสนี้ ซึ่งต่อมาจะแตกออกเป็นแผลตื้น ๆ หลายแผลติดกัน ตกเสก็ด และหายไปในที่สุด ซึ่งมักจะไม่ก่อให้เกิดแผลเป็น
เริมอวัยวะเพศ.
โรคเริมอวัยวะเพศนี้ มีอัตราการติดต่อสูง ซึ่งโดยมากมักจะเกิดจากการมีเพศสัมพันธ์กับผู้ที่เป็นโรคนี้อยู่ การใช้ถุงยางอนามัยก็ไม่สามารถป้องกันได้ทีเดียว
อาการของเริมอวัยวะเพศ.
มักจะเป็นรุนแรงในช่วงการติดเชื้อครั้งแรกโดยเริ่มปรากฏขึ้นประมาณ 2-3 วัน ถึง 3 อาทิตย์ หลังจากได้รับเชื้อ คือ มีอาการปวดแสบปวดร้อน ระคายเคืองบริเวณที่จะเกิดตุ่มแผล และอาจมีอาการปวดศีรษะ เป็นไข้ ปวดเมื่อยกล้ามเนื้อก่อน เมื่อเวลาผ่านไปอีกประมาณ 10 วัน จะปรากฏมีตุ่มใส ๆ เกิดขึ้นและมีอาการเจ็บปวดมาก โดยเฉพาะในผู้ป่วยหญิงอาการของโรคจะเกิดขึ้นนาน 3-6 อาทิตย์ หลังจากนั้นไวรัสอาจจะยังอาศัยและซ่อนตัวอยู่ในร่างกายอีกในสภาวะพักตัว และทำให้เกิดเป็น ๆ หาย ๆ มากหรือน้อยแล้วแต่บุคคล เช่น เมื่อมีอารมณ์เครียด มีประจำเดือน หรือมีโรคภูมิคุ้มกันบกพร่อง เป็นต้น
วิธีการรักษา.
ซึ่งเป็นยากลุ่มที่ฤทธิ์ยับยั้งการเพิ่มจำนวนของเชื้อไวรัสเฮอร์ปีส์ โดยควรใช้ให้เร็วที่สุดก่อนที่ไวรัสจะเพิ่มจำนวน คือ ช่วงที่เริ่มรู้สึกคันๆ เจ็บๆ ที่บริเวณที่น่าจะเป็น หรือเคยเป็นมาก่อน (ช่วงที่ตุ่มน้ำใสแตกออกเป็นแผลคือ ช่วงที่ไวรัสหยุดเพิ่มจำนวน) และถ้านอนหลับพักผ่อนเพียงพอ อาจหายเองได้ใน 2-3 วัน
คองคอร์ด

คองคอร์ด  เป็นเครื่องบินขนส่งชนิดมีความเร็วเหนือเสียง เป็นหนึ่งในสองแบบของเครื่องบินเร็วเหนือเสียงที่ใช้เป็นเครื่องบินโดยสาร และนำมาให้บริการในเชิงพาณิชย์ โดยใช้เวลาศึกษาวิจัยเป็นเวลา 7 ปี เครื่องคองคอร์ดต้นแบบเครื่องแรกบินครั้งแรกเมื่อวันที่ 2 มีนาคม ค.ศ. 1969 ทดสอบและพัฒนาอีก 4 ปี โดยคองคอร์ดเครื่องแรกออกจากสายการผลิตและเริ่มบินทดสอบเมื่อวันที่ 6 ธันวาคม ค.ศ. 1973 รวมตั้งแต่เริ่มโครงการจนนำมาผลิตใช้เวลากว่า 13 ปีเต็มใช้เงินในการพัฒนากว่า 1,000 ล้านปอนด์ 
เครื่องบินคองคอร์ดมีความเร็วปกติ 2,158กิโลเมตรต่อชั่วโมง และเพดานบินสูงสุด 60,000 ฟุต (18.288กิโลเมตร) มีปีกสามเหลี่ยม 
การบินเชิงพาณิชย์ของคองคอร์ด ดำเนินการโดยบริติชแอร์เวย์ (British Airways) และแอร์ฟรานซ์ (Air France) เริ่มต้นเมื่อวันที่ 21 มกราคม ค.ศ. 1976 และสิ้นสุดลงเมื่อวันที่ 24 ตุลาคม ค.ศ. 2003 และมีเที่ยวบิน “เกษียณอายุ” เมื่อวันที่ 26 พฤศจิกายน ค.ศ. 2003 เที่ยวบินลอนดอน-นิวยอร์ก และปารีส-นิวยอร์ก ใช้เวลาเดินทางเฉลี่ยประมาณ 3 ชม.
เครื่องบินคองคอร์ด มีข้อจำกัดในการออกแบบด้านพลศาสตร์ ซึ่งส่วนหัวของเครื่องบินจะต้องเชิดขึ้น ส่งผลให้ทัศนวิสัยของนักบินไม่ดี ผู้ออกแบบได้แก้ไขโดยเพิ่มกลไกปรับส่วนหัวของเครื่องบิน ให้กดลงมา เพื่อให้นักบินมองเห็นสนามบินขณะเครื่องบินขึ้น ลงจอด และขณะอยู่บนแทกซี่เวย์ ส่วนหัวของคองคอร์ดปรับทำมุมกดได้ 12.5°
เครื่องบินคองคอร์ด มีทั้งสิ้น 20 ลำ เป็นเครื่องที่ใช้ในการพัฒนา 6 ลำ ใช้งานเชิงพาณิชย์ 14 ลำ ตก 1 ลำ
การเกิดอุบัติเหตุ.
คองคอร์ดมีสถิติเกิดอุบัติเหตุตกเพียงครั้งเดียว คือ เที่ยวบิน 4590 ของแอร์ฟรานซ์ เมื่อวันที่ 25 กรกฎาคม พ.ศ. 2543 หลังทะยานขึ้นจากท่าอากาศยานใกล้กรุงปารีส มีผู้เสียชีวิต 113 คน
ผลการสอบสวนสรุปว่าสาเหตุการตก เนื่องจากมีชิ้นส่วนโลหะที่หลุดออกมาจากเครื่องบินดีซี-10 ของคอนติเนนตัลแอร์ไลน์ ซึ่งบินขึ้นก่อนหน้านั้น 4 นาที กระแทกกับยางล้อด้านซ้ายของเครื่องเที่ยวบิน 4590 ขณะกำลังเร่งเครื่องเพื่อบินขึ้น ยางล้อเกิดระเบิดและมีชิ้นส่วนของยางกระเด็นไปกระแทกถังน้ำมัน และสายไฟ และเกิดไฟลุกไหม้ขึ้น ในขณะนั้นเจ้าหน้าที่หอบังคับการบินได้แจ้งนักบิน นักบินได้ตัดการทำงานของเครื่องยนต์ และพยายามยกเลิกการบินขึ้น แต่เครื่องบินเสียการทรงตัวและกระแทกพื้น เกิดการระเบิด ผู้โดยสาร 100 คน เจ้าหน้าที่บนเครื่อง 9 คน และเจ้าหน้าที่ภาคพื้นดิน 4 คน เสียชีวิต
มีการระงับการบินของคองคอร์ดทุกเที่ยวบินเพื่อสอบสวนหาสาเหตุและแก้ไข คองคอร์ดเที่ยวบินแรกหลังอุบัติเหตุ ทำการบินทดสอบเมื่อวันที่ 17 กรกฎาคม พ.ศ. 2544 และทำการบินพร้อมผู้โดยสารเป็นครั้งแรกเมื่อวันที่ 11 กันยายน พ.ศ. 2544 วันเดียวกับการเกิดวินาศกรรม 11 กันยายน พ.ศ. 2544
ความตกต่ำของอุตสาหกรรมการบินหลังเหตุการณ์ 9/11 ทำให้แอร์ฟรานซ์และบริติชแอร์เวย์ ตัดสินใจประกาศยกเลิกการใช้งานเครื่องบินคองคอร์ดทั้งหมด ในปี พ.ศ. 2546 เนื่องจากมีผู้ใช้บริการน้อยและมีต้นทุนสูง
อากาศยานที่จัดแสดง.
จากอากาศยานที่สร้างขึ้น 20 ลำ มี 18 ลำที่ยังคงในสภาพที่ดี
รายละเอียด.
"ข้อมูลจาก" "The Wall Street Journal", "The Concorde Story", "The International Directory of Civil Aircraft",
"Aérospatiale/BAC Concorde 1969 onwards (ทุกโมเดล)"ลักษณะทั่วไป* ลูกเรือ: 3 (นักบิน 2 คนกับวิศวกรการบิน 1 คน)* ความจุ: 92–120 คน (128 ในรูปแบบหนาแน่นมาก)* ความยาวลำตัวข้างใน: 
สมรรถนะ* ความเร็วสูงสุด: Mach 2.04 (จำกัดอุณหภูมิ) * Endurance: * Lift-to-drag: "ความเร็วต่ำ–" 3.94; "ประชิด–" 4.35; "250 kn, 10,000 ฟุต–" 9.27; "มัค 0.94–" 11.47, "มัค 2.04–" 7.14* Thrust/weight: 0.373* อุณหภูมิปลายจมูกสูงสุด: 
หมายเหตุ.
<templatestyles src="Reflist/styles.css" />
นาฬิกา

นาฬิกา เป็นเครื่องมือสำหรับใช้บอกเวลา โดยมากจะมีรอบเวลา 12 ชั่วโมง หรือ 24 ชั่วโมง สำหรับนาฬิกาทั่วไป มีเครื่องหมายบอกชั่วโมง นาที หรือวินาที เครื่องมือสำหรับจับเวลาระยะสั้นๆ เรียกว่านาฬิกาจับเวลา เดิมนั้นเป็นอุปกรณ์เชิงกล มีลานหมุนขับเคลื่อนกำลัง และมีเฟืองเป็นตัวทดความเร็วให้ได้รอบที่ต้องการ และใช้เข็มบอกเวลา โดยใช้หน้าปัดเขียนตัวเลขระบุเวลาเอาไว้ ลักษณนามของนาฬิกา เรียกว่า “เรือน” แต่ก็มีนาฬิกาแบบอื่นๆ ซึ่งใช้บอกอีก เช่น นาฬิกาทราย ใช้จับเวลา, นาฬิกากะลา เป็นกะลาเจาะรูใช้จับเวลา โดยการลอยในน้ำ จนกว่าจะจมก็ถือว่าหมดเวลา, นาฬิกาแดด เป็นการตั้งเครื่องมือเพื่อให้สังเกตการเคลื่อนที่ของดวงอาทิตย์ โดยดูจากเงาของเครื่องมือ บางครั้งเราก็มีการบอกเวลาโดยใช้เครื่องมืออื่น ซึ่งไม่ได้เรียกว่าเป็น นาฬิกา เช่น การตีกลองบอกเวลาเพล ของพระสงฆ์, การตีฆ้องบอกเวลาของแขกยาม หรือการยิงปืนบอกเวลา เป็นต้น
สไลด์รูล

สไลด์รูล  หรือ สลิปสติก (slipstick) นับเป็นคอมพิวเตอร์แอนะล็อกอย่างหนึ่ง มักประกอบด้วยแถบปรับได้ 3 แถบ และช่องสำหรับเลื่อน 1 ข่อง เรียกว่า "เคอร์เซอร์" (cursor) นิยมใช้กันทั่วไปในหมู่วิศวกรและสถาปนิก หรือนักศึกษาด้านวิทยาศาสตร์ กระทั่ง พ.ศ. 2513 เมื่อมีการผลิตเครื่องคิดเลขออกมา และมีราคาไม่แพง สไลด์รูลจึงกลายเป็นเทคโนโลยีที่ล้าสมัยไป สไลด์รูลมีประโยชน์สำหรับการคำนวณทางคณิตศาสตร์หลายอย่าง ทำให้สามารถหาค่าที่ต้องการได้อย่างรวดเร็วด้วยกัน 
สไลด์รูลใช้สเกลแอนะล็อกแบบลอการิทึม โดยตำแหน่งอ้างอิงเริ่มต้นคือเลข 1 ซึ่งทำให้การบวกระยะทางบนสไลด์รูล จะทำให้เกิดการคูณและการลบระยะทางบนสไลด์รูล จะทำให้เกิดการหาร และการที่สเกลบนและล่างต่างกันเท่าตัว จึงเป็นการยกกำลังสองหรือถอดรากที่สองก็ได้
ตัวอย่างวิธีใช้สำหรับการคูณ.
หากต้องการคูณ 2 กับ 4 ให้ใช้จุดตั้งต้นของไม้บรรทัด แถบล่างชี้ไปที่เลข 4 ของไม้บรรทัดแถบบน เมื่ออ่านไม้บรรทัดแถบล่างไปที่เลข 2 ตำแหน่งของไม้บรรทัด แถบบนจะเป็นเลข 8
ตัวอย่างวิธีใช้สำหรับการหาร.
หากต้องการหารเลข 8 ด้วย 2 ให้เลข 8 ของไม้บรรทัด แถบบนวางบนเลข 2 ของไม้บรรทัด แถบล่าง แล้วอ่านค่าบนไม้บรรทัด แถบบนที่ตรงกับเลข 1 ของไม้บรรทัด แถบล่าง จะได้ 4
ตัวอย่างวิธีใช้สำหรับการถอดรากที่สอง.
เมื่อต้องการหารากที่สองของ 4 ให้ใช้ไม้บรรทัดแกนกลางเป็นตัวเลื่อนให้จุดตั้งต้นชี้ที่เลข 4 ของโครง แถบบน เมื่อดูที่จุดตั้งต้นด้านล่างของไม้บรรทัดแกนกลาง จะชี้ที่เลข 2 นั่นคือ เลข 2 ด้านล่าง เป็นรากที่สองของเลข 4 ด้านบน
อำเภอสรรพยา

สรรพยา [สับ-พะ-ยา] เป็นอำเภอหนึ่งในจังหวัดชัยนาท
ประวัติ.
อำเภอสรรพยา ตั้งขึ้นเมื่อปี พ.ศ. 2440 อยู่ทางทิศใต้ของจังหวัดชัยนาท มีแม่น้ำเจ้าพระยาไหลผ่านตอนกลางของพื้นที่อำเภอ สภาพบ้านเรือนราษฎรส่วนใหญ่ตั้งอยู่ริมแม่น้ำเจ้าพระยาตลอดแนวฝั่งแม่น้ำเจ้าพระยาทั้งสองฝั่ง เนื่องจากการคมนาคมในอดีตอาศัยทางน้ำเป็นหลัก สังเกตจากสภาพชุมชนปรากฏว่ามีชุมชนหนาแน่น เป็นทั้งย่านการค้าและอยู่อาศัยหลายแห่ง แต่ในปัจจุบันมีถนนสายชัยนาท – สิงห์บุรี และสายเอเชีย ตัดผ่าน มีสะพานสรรพยาเชื่อมระหว่างสองฝั่งแม่น้ำ ทำให้ประชาชนนิยมใช้การคมนาคมทางบกเป็นหลัก
บริเวณตอนล่างมีภูเขาลูกเล็ก ๆ อยู่แห่งหนึ่งชื่อว่า “เขาสรรพยา” ปรากฏหลักฐานในพระราชนิพนธ์เรื่องรามเกียรติ์ ตอนหนึ่งว่า เมื่อพระลักษณ์ถูกหอกโมกข์ศักดิ์ของกุมกรรณ หนุมานได้อาสามาเอาตัวยาชื่อ “สังกรณี” และ “ตรีชวา” ณ ที่ “เขาสรรพยา” แห่งนี้ เพื่อนำไปบดเป็นกษัยผสมกับน้ำในแม่น้ำมหานทีใช้เป็นยา
ที่ตั้งและอาณาเขต.
อำเภอสรรพยาตั้งอยู่ทางทิศตะวันออกสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภอสรรพยาแบ่งพื้นที่การปกครองออกเป็น 7 ตำบล 55 หมู่บ้าน ได้แก่
การปกครองส่วนท้องถิ่น.
ท้องที่อำเภอสรรพยาประกอบด้วยองค์กรปกครองส่วนท้องถิ่น 9 แห่ง แบ่งออกเป็น 8 เทศบาลตำบล และ 1 องค์การบริหารส่วนตำบล ได้แก่
โดโคซานอล

1-โดโคซานอล  มีอีกชื่อว่า เบเฮนิลแอลกอฮอล์  เป็นแอลกอฮอล์ไขมันอิ่มตัวที่มีอะตอมคาร์บอน 22 อะตอม ใช้เป็นสารทำให้ผิวนวล, อิมัลซิไฟเออร์ และสารเพิ่มความข้นในเครื่องสำอาง
ในเดือนกรกฎาคม ค.ศ. 2000 โดโคซานอลได้รับการรับรองให้ใช้ในทางการแพทย์ในประเทศสหรัฐเป็นยาต้านไวรัส เพื่อลดระยะเวลาของเริมที่ริมฝีปาก
ไตรฟลูริดีน

ไตรฟลูริดีน  เป็นยาต้านไวรัสชนิดต้าน herpesvirus โดยหลักใช้เป็นยาหยอดตาที่ต้องสั่งโดยแพทย์
ไตรฟลูริดีนได้รับการรับรองให้ใช้ในทางการแพทย์ใน ค.ศ. 1980
เพนซิโคลเวียร์

เพนซิโคลเวียร์ (Penciclovir) เป็นยาต้านไวรัสอะนาล็อกกัวโนซีนที่ใช้รักษาการติดเชื้อ herpesvirus หลายแบบ
เพนซิโคลเวียร์ได้รับการรับรองให้ใช้ในทางการแพทย์ใน ค.ศ. 1996
ฟอสคาร์เนท

ฟอสคาร์เนท (Foscarnet) เป็นยาต้านไวรัสที่ใช้รักษาการติดเชื้อไวรัสในกลุ่ม Herpesviridae เป็นหลัก จัดอยู่ในกลุ่มสารยับยั้งดีเอ็นเอโพลีเมอเรสแบบไพโรฟอสเฟตโครงสร้างอนาล็อก ฟอสคาร์เนทเป็นคู่กรด-เบสของสารประกอบที่มีสูตรเคมีเป็น HO2CPO3H2 (Trisodium phosphonoformate)
ฟอสคาร์เนทได้รับการรับรองให้ใช้งานทางการแพทย์ใน ค.ศ. 1991 มีให้ใช้เป็นยาสามัญ
แฟมซิโคลเวียร์

แฟมซิโคลเวียร์ (Famciclovir) เป็นยาต้านไวรัสอะนาล็อก guanosine ที่ใช้ในการรักษาการติดเชื้อ herpesvirus ชนิดต่าง ๆ
แฟมซิโคลเวียร์ได้รับการจดสิทธิบัตรใน ค.ศ. 1983 และรับรองให้ใช้ในทางการแพทย์ใน ค.ศ. 1994
ชิน อาสึกะ

ชิน อาสึกะ  เป็นพระเอกในอนิเมะเรื่อง "กันดั้มซี้ดเดสทินี" (พากย์เสียงโดย เคนอิชิ ซุซุมุระ)
ประวัติตามท้องเรื่อง.
ชิน อาสึกะ เป็นนักบินของ อิมพัลส์กันดั้ม ประจำยานรบ มิเนอร์ว่า หลังจากที่สูญเสียครอบครัวในสงครามที่ ออร์บ เมื่อ 2 ปีก่อนนั้น ชินได้สมัครเข้ากองทัพ ซาฟท์ และได้รับเลือกให้ขับ โมบิลสูท รุ่นใหม่ และเกลียดชังใน ออร์บ ที่ทำให้ตนต้องเสียครอบครัวเขามีความแค้นต่อฟรีด้อมกันดั้มเขาจึงทำลายฟรีด้อมและได้เดสทินี่กันดั้มจากกิลเบิร์ตหลังได้เจอกับสเตลล่าได้รักกันแต่สเตลล่าตายไปชินเลยได้เป็นแฟนกับลูน่ามาเรียแทน ทำให้ชินยอมรับว่าคิระซึ่งเป็นนักบินฟรีด้อมมากที่สุดคนหนึ่งในตอนสุดท้าย
ข้อมูลส่วนตัว.
เผ่าพันธุ์: โคออดิเนเตอร์
<br>อายุ: 16 ปี<br>วันเกิด: Cosmic Era 57 1 กันยายน
<br>ครอบครัว: น้องสาว - มายุ อาสึกะ (Mayu Asuka)
<br>คนรัก: สเตลล่า ลูซิเอ้ (Stella Loussier) ลูน่ามาเรีย ฮอร์ค(Lunamaria Hawke)
<br>ส่วนสูง: 168 ซม.<br>น้ำหนัก: 55 กก.<br>หมู่เลือด: A<br>โมบิลสูท: ZGMF-X56S Impulse Gundam, ZGMF-X42S Destiny Gundam, ZGMF-X56S Sword Impulse Gundam, ZGMF-X56S Blast Impulse Gundam, ZGMF-X56S Force Impulse Gundam, ZGMF/A-42S2 Destiny Gundam Spec II
ชาวฝรั่งเศส

ชาวฝรั่งเศส  เป็นกลุ่มชาติพันธุ์ในยุโรปตะวันตก รวมถึงชาติที่มีวัฒนธรรม ประวัติศาสตร์ ภาษา หรือมีความเกี่ยวข้องกับประเทศฝรั่งเศส
นอกจากในประเทศฝรั่งเศสแผ่นดินใหญ่แล้ว ชาวฝรั่งเศสและคนเชื้อสายฝรั่งเศสสามารถพบได้ในหลายประเทศทั่วโลก รวมถึงจังหวัดโพ้นทะเลและอาณานิคมโพ้นทะเลของประเทศฝรั่งเศส เช่น กัวเดอลุป มาร์ตีนิก และแซ็ง-บาร์เตเลมี รวมถึงในประเทศอื่น ๆ ไม่ว่าจะมีกลุ่มประชากรที่พูดภาษาฝรั่งเศสจำนวนมากหรือไม่ก็ตาม เช่น สวิตเซอร์แลนด์ สหรัฐ แคนาดา อาร์เจนตินา บราซิล เม็กซิโก ชิลี และอุรุกวัย
วัลแกนซิโคลเวียร์

วัลแกนซิโคลเวียร์ (Valganciclovir) เป็นยาต้านไวรัสที่ใช้รักษาอาหารติดเชื้อ cytomegalovirus (CMV) ของผู้ที่ติด HIV/AIDS หรือหลังผ่าตัวอวัยวะ มักใช้ในระยะยาวเพราะช่วยยับยั้งการติดเชื้อเท่านั้น ไม่ได้รักษา รับประทานทางปาก
วัลแกนซิโคลเวียร์ได้รับการรับรองให้ใช้ทางการแพทย์ใน ค.ศ. 2001 โดยจัดให้อยู่ในรายการยาจำเป็นขององค์การอนามัยโลก ใน ค.ศ. 2017 ยานี้ได้รับการรับรองเป็นยาสามัญ
วาลาไซโคลเวียร์

วาลาไซโคลเวียร์ (valacyclovir) เป็นยาต้นไวรัสที่ใช้รักษาการระบาดของไวรัสเริมหรือไวรัสวาริเซลลาซอสเตอร์ และยังใช้ป้องกันซัยโตเมกาโลไวรัสหลังการปลูกถ่ายไตในกรณีที่มีความเสี่ยงสูง
ผลข้างเคียงทั่วไปได้แก่อาการปวดหัวและอาเจียน ผลข้างเคียงรุนแรงอาจรวมถึงปัญหาในไต
วาลาไซโคลเวียร์ได้รับการจดสิทธิบัตรใน ค.ศ. 1987 และใช้งานทางการแพทย์ใน ค.ศ. 1995 จัดให้เป็นหนึ่งในรายการยาจำเป็นขององค์การอนามัยโลก และมีขายเป็นยาสามัญ
ไอดอกซูริดีน

ไอดอกซูริดีน  เป็นยาต้านไวรัสประเภทต้าน herpesvirus
ใช้เพียงเฉพาะที่เนื่องจากภาวะพิษต่อหัวใจ ยานี้ได้รับการสังเคราะห์โดย William Prusoff ในปลายคริสต์ทศวรรษ 1950 ตอนแรกพัฒนาเป็นยาต้านมะเร็ง ไอดอกซูริดีนกลายเป็นยาต้านไวรัสตัวแรกใน ค.ศ. 1962
โปรแกรมประยุกต์

โปรแกรมประยุกต์  หรือ ซอฟต์แวร์แอปพลิเคชัน  ในบางครั้งเรียกย่อว่า แอปพลิเคชัน หรือ แอป คือ โปรแกรมคอมพิวเตอร์ที่ถูกออกแบบให้รับรองการทำงานหรือกิจกรรมหลายด้านเพื่อประโยชน์ของผู้ใช้ ตัวอย่างแอปพลิเคชันได้แก่ โปรแกรมประมวลคำ (word processor), แผ่นตารางทำการ (spreadsheet), แอปพลิเคชันบัญชี (accounting application), เว็บเบราว์เซอร์, แอปพลิเคชันเล่นคลิปสื่อ (media player), โปรแกรมจำลองการบิน (flight simulator), เกมคอนโซล, หรือ โปรแกรมตัดต่อภาพ คำว่าซอฟต์แวร์แอปพลิเคชั่นหมายถึงแอปพลิเคชันทั้งหมด ส่วนคำว่าซอฟต์แวร์ระบบ (system software) มักหมายถึงซอฟต์แวร์ที่ใช้บนคอมพิวเตอร์ แอปที่ถูกสร้างสำหรับใช้งานบนมือถือเรียกว่าแอปมือถือ (mobile app) 
ดูเพิ่ม.
ชนิดซอฟต์แวร์
พืชใบเลี้ยงคู่

พืชใบเลี้ยงคู่ ชื่อวิทยาศาสตร์ว่า Magnoliopsida หรือ Dicotyledons กลุ่มของพืชกลุ่มหนึ่งมีเมล็ดที่ประกอบด้วยใบเลี้ยงคู่ ซึ่งเป็นชั้นทางชีววิทยา ต่อจากส่วนทางชีววิทยา ของพืชดอก (Magnoliophyta)
ชื่อวิทยาศาสตร์ของ พืชใบเลี้ยงคู่ ได้มีระบบการจัดชั้นแบบใหม่ขึ้นมา ในขณะที่ระบบเก่า ระบบ Cronquist ยังคงเป็นที่นิยมอยู่ ในระบบใหม่ ระบบ Angiosperm Phylogeny Group ได้มีการจัดชั้นดังแสดง
ไรแมนตาดีน

ไรแมนตาดีน (ชื่อระหว่างประเทศที่ไม่มีเจ้าของ ถูกขายภายใต้ชื่อการค้า Flumadine) เป็นยาต้านไวรัสที่ได้รับการลงทะเบียนแล้ว ซึ่งมีไว้จัดการและหยุดการติดเชื้อจากไวรัสไข้หวัดใหญ่ เอ ไรแมนตาดีนยังบรรเทาอาการต่าง ๆ เช่น ไข้ ทั้งไรแมนตาดีนและอะแมนตาดีนเป็นสารที่มาจากอะดาแมนเทน เมื่อใช้กับผู้ป่วยที่มีอาการน้อยกว่า ไรแมนตาดีนมีผลมากกว่าอะแมนตาดีน องค์การอาหารและยาสหรัฐ (FDA) ยอมรับให้ใช้ไรแมนตาดีนใน ค.ศ. 1994
ไรแมนตาดีนได้รับการยอมรับให้ใช้ในทางการแพทย์ใน ค.ศ. 1993 ตัวอย่างจากไข้หวัดใหญ่สายพันธุ์ใหม่ 2009 และไข้หวัดใหญ่ประจำฤดูกาล H3N2 มีการต้านไรแมนตาดีน และในปัจจุบันไม่แนะนำให้รักษาไข้หวัดใหญ่กับไรแมนตาดีนแล้ว
เขตคลองสาน

คลองสาน เป็นหนึ่งในห้าสิบเขตของกรุงเทพมหานคร เป็นเขตอนุรักษ์เมืองเก่า แหล่งท่องเที่ยวเชิงประวัติศาสตร์และศิลปวัฒนธรรมทางฝั่งธนบุรี ปัจจุบันมีศูนย์การค้าหลักคือไอคอนสยาม
ที่ตั้งและอาณาเขต.
เขตคลองสานตั้งอยู่บริเวณตะวันออกสุดของฝั่งธนบุรี มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
ประวัติศาสตร์.
เขตคลองสานเดิมมีฐานะเป็น อำเภอบางลำภูล่าง อยู่ในเขตปกครองของจังหวัดธนบุรี และได้เปลี่ยนชื่อเป็น กิ่งอำเภอบุปผาราม 
ต่อมาในพื้นที่กิ่งอำเภอบุปผารามมีจำนวนประชากรเพิ่มขึ้น ใน พ.ศ. 2500 จึงได้มีพระราชกฤษฎีกาตั้ง อำเภอคลองสาน ขึ้น 
ครั้นใน พ.ศ. 2514 ได้มีประกาศคณะปฏิวัติให้รวมจังหวัดพระนครกับจังหวัดธนบุรีเข้าเป็นจังหวัดนครหลวงกรุงเทพธนบุรีและมีฐานะเป็นกรุงเทพมหานครใน พ.ศ. 2515 แบ่งพื้นที่ออกเป็นเขตและแขวงแทนอำเภอและตำบล อำเภอคลองสานจึงเปลี่ยนฐานะเป็น เขตคลองสาน
การแบ่งเขตการปกครอง.
เขตคลองสานแบ่งเขตการปกครองย่อยออกเป็น 4 แขวง ได้แก่
การขนส่ง.
สะพานข้ามแม่น้ำเจ้าพระยา.
มี 2 สะพาน คือ
ทัศนียภาพ.
ทัศนียภาพกรุงเทพมหานครเขตคลองสาน (ซ้ายมือ) และเขตบางรัก (ขวามือ) จากสะพานสมเด็จพระเจ้าตากสินมหาราช ในปี พ.ศ. 2564
ซัลซิตาบีน

ซัลซิตาบีน  เป็นสารที่มีโครงสร้างคล้ายนิวคลีโอไซด์ และยับยั้งการทำงานของ Reverse transcriptase ชื่อทางการค้าคือ Hivid เป็นตัวที่มีประสิทธิภาพน้อยกว่าสารที่มีโครงสร้างอย่างเดียวกัน ปริมาณที่แนะนำให้ใช้คือ 0.750 mg (1 เม็ด) ทุก ๆ 8 ช.ม. ต้องใช้สามครั้งต่อวัน และมีผลข้างเคียงที่น่าวิตก จึงใช้น้อยสำหรับการรักษาโรคเอดส์ในปัจจุบัน
ประวัติ.
ซัลซิตาบีนสังเคราะห์ขึ้นครั้งแรกโดย Jerome Horwitz และต่อมาได้พัฒนาเป็นยาต้านไวรัสโดย Samuel Broder Hiroaki Mitsuya และ Robert Yarchoan การทดสอบการใช้เป็นยารักษาโรคเอดส์โดย Food and Drug Administration ในฐานะยาเดี่ยวเกิดขึ้นเมื่อ 19 มิถุนายน พ.ศ. 2535 และได้ทดสอบการใช้ร่วมกับซิโดวูดีนเมื่อ พ.ศ. 2539 การจำหน่ายยาตัวนี้ทางการค้าหยุดชะงักลงเมื่อ 31 ธันวาคม พ.ศ. 2549
สตาวูดีน

สตาวูดีน (Stavudine) เป็นยาต้านรีโทรไวรัสที่ใช้ป้องกันและรักษา HIV/AIDS โดยทั่วไปแนะนำให้ใช้ร่วมกับยาต้านรีโทรไวรัสชนิดอื่น แต่ว่าไม่ใช่การรักษาแนวแรก ให้ทางปาก
สตาวูดีนได้รับการบรรยายครั้งแรกใน ค.ศ. 1966 และรับรองให้ใช้งานในประเทศสหรัฐใน ค.ศ. 1994 มีขายเป็นยามสามัญ
เขตบางบอน

บางบอน เป็นหนึ่งในห้าสิบเขตของกรุงเทพมหานคร สภาพทั่วไปทางด้านตะวันออกของเขตเป็นแหล่งที่อยู่อาศัยหนาแน่นน้อยและหนาแน่นปานกลาง โดยมีย่านการค้าและเขตอุตสาหกรรมภายในพื้นที่ ส่วนทางด้านตะวันตกเป็นแหล่งที่อยู่อาศัยหนาแน่นน้อยและเขตเกษตรกรรม
ที่ตั้งและอาณาเขต.
เขตบางบอนตั้งอยู่ทางทิศตะวันตกของฝั่งธนบุรี มีอาณาเขตติดต่อกับเขตการปกครองต่าง ๆ เรียงตามเข็มนาฬิกา ดังนี้
ประวัติ.
บางบอนในอดีตเป็นชื่อหมู่บ้านแห่งหนึ่งที่มีความเก่าแก่อย่างน้อยตั้งแต่สมัยต้นกรุงรัตนโกสินทร์ โดยมีหลักฐานเป็นวรรณคดีหลายเรื่องที่กล่าวถึง ได้แก่ "โคลงนิราศทวาย" ("โคลงนิราศไปแม่น้ำน้อย") ของพระพิพิธสาลีในสมัยรัชกาลที่ 1 "โคลงนิราศนรินทร์" ของนายนรินทรธิเบศร์ (อิน) ในสมัยรัชกาลที่ 2 และ "นิราศเมืองเพชร" ของสุนทรภู่ในสมัยรัชกาลที่ 4 ต่อมาเมื่อมีการจัดการปกครองส่วนภูมิภาคโดยแบ่งออกเป็นมณฑล จังหวัด อำเภอ ตำบล และหมู่บ้าน บางบอนจึงกลายมาเป็นท้องที่การปกครองของอำเภอบางขุนเทียน จังหวัดธนบุรี โดยในพื้นที่แถบนี้รวมทั้งพื้นที่ใกล้เคียงมีการปรับเปลี่ยนเขตการปกครองหลายครั้ง ในที่สุดเมื่อ พ.ศ. 2483 ทางราชการได้ยุบรวมท้องที่ตำบลบางบอนเหนือ ตำบลบางบอนใต้ และตำบลแสมดำเข้าด้วยกันและตั้งเป็น ตำบลบางบอน ขึ้น 
ใน พ.ศ. 2514 จังหวัดธนบุรีถูกรวมเข้ากับจังหวัดพระนคร เปลี่ยนฐานะเป็นนครหลวงกรุงเทพธนบุรี และใน พ.ศ. 2515 จึงเปลี่ยนแปลงฐานะเป็นกรุงเทพมหานคร ซึ่งได้เปลี่ยนการเรียกหน่วยการปกครองใหม่ด้วย ตำบลบางบอนจึงได้รับการเปลี่ยนแปลงฐานะเป็น แขวงบางบอน และอยู่ในเขตการปกครองของสำนักงานเขตบางขุนเทียน
ภายหลังในเขตบางขุนเทียนมีความเจริญและมีประชากรหนาแน่นขึ้นมาก เพื่อให้การปกครองและการอำนวยความสะดวกแก่ประชาชนเป็นไปอย่างมีประสิทธิภาพ ในวันที่ 14 ตุลาคม พ.ศ. 2540 กระทรวงมหาดไทยจึงประกาศแยกพื้นที่แขวงบางบอนออกจากเขตบางขุนเทียนตั้งเป็น เขตบางบอน โดยสำนักงานเขตบางบอนได้เปิดให้บริการตั้งแต่วันที่ 6 มีนาคม พ.ศ. 2541 เป็นสำนักงานเขตลำดับที่ 50 ของกรุงเทพมหานคร เดิมตั้งอยู่ที่อาคารตลาดสดเทพยดาอารักษ์ หมู่ที่ 4 แขวงบางบอน ต่อมาใน พ.ศ. 2547 ได้ย้ายมาตั้งสำนักงานเขตถาวรที่ซอยเอกชัย 135/1 หมู่ที่ 3 แขวงบางบอน
การแบ่งเขตการปกครอง.
เมื่อวันที่ 26 กรกฎาคม พ.ศ. 2560 กรุงเทพมหานครได้ประกาศยุบแขวงบางบอนและตั้งแขวงขึ้นใหม่ 4 แขวง โดยมีถนนเอกชัยและถนนกาญจนาภิเษกฝั่งตะวันตกเป็นเส้นแบ่งเขตและให้มีผลบังคับใช้ในวันเดียวกัน ส่งผลให้เขตบางบอนในปัจจุบันประกอบด้วยแขวงดังต่อไปนี้
หมายเลขที่หายไปคือแขวงที่ถูกยุบเลิก
การคมนาคม.
ถนนสายหลักในพื้นที่เขตบางบอน ได้แก่
ส่วนทางสายรองและทางลัด ได้แก่ 
<templatestyles src="Col-begin/styles.css"/>
ทางน้ำ.
<templatestyles src="Col-begin/styles.css"/>
เศรษฐกิจ.
เกษตรกรรมเป็นสิ่งที่สำคัญในเขตนี้ พืชที่ปลูกได้แก่ มะม่วงน้ำดอกไม้มัน มะพร้าว กล้วยไม้ และดอกบัว เป็นต้น
ลามิวูดีน

ลามิวูดีน (Lamivudine) หรือมักเรียกว่า 3TC เป็นยาต้านรีโทรไวรัสชนิดหนึ่ง ใช้เพื่อต่อต้านเชื้อ HIV และรักษาโรคเอดส์ และยังเป็นยาทางเลือกหนึ่งเพื่อรักษาโรคตับอักเสบ บี ชนิดเรื้อรัง ยานี้มีประสิทธิภาพในการต่อต้านเชื้อทั้ง HIV-1 และ HIV-2 โดยทั่วไปมักใช้ยานี้ประกอบยาต้านรีโทรไวรัสตัวอื่นๆอาทิ ซิโดวูดีน หรืออะบาคาเวียร์ สามารถรับยานี้ได้โดยการรับประทานทั้งแบบเม็ดและเหลว
ผลข้างเคียงทั่วไปจากการใช้ลามิวูดีนได้แก่ คลื่นไส้, ท้องร่วง, ปวดหัว, อ่อนเพลีย และไอ ผลข้างเคียงระดับรุนแรงได้แก่ เป็นโรคตับ, ภาวะเลือดเป็นกรดแล็กติก และทำให้อาการแย่ลงสำหรับผู้ที่เป็นโรคตับอักเสบ สตรีมีครรภ์สามารถใช้ยานี้ได้ ทารกที่มีอายุตั้งแต่สามเดือนขึ้นไปก็สามารถใช้ยานี้ได้เช่นกัน สามารถทานยานี้พร้อมเวลาอาหารหรือนอกเวลาอาหารก็ได้
ลามิวูดีนได้รับการอนุมัติให้ใช้เป็นยาครั้งแรกในสหรัฐอเมริกาเมื่อปี ค.ศ. 1995 และได้รับการขึ้นทะเบียนเป็นยาหลักขององค์การอนามัยโลก
ดีลาเวียร์ดีน

ดีลาเวียร์ดีน  เป็น reverse transcriptase inhibitor (NNRTI) ที่ไม่เป็นนิวคลีโอไซด์ ซึ่งทำการค้าโดย ViiV Healthcare
การผลิตและการจัดจำหน่ายถูกยุติลงในประเทศสหรัฐและแคนาดา
อีฟาวิเรนซ์

อีฟาวิเรนซ์ (Efavirenz) หรือชื่อทางการค้าคือ ซุสติว่า (Sustiva) หรือ อะทริพลา (Atripla) หรือชื่ออื่นๆ เป็นยาต้านรีโทรไวรัสซึ่งใช้สำหรับรักษาและป้องกันเชื้อเอชไอวีและเอดส์ โดยทั่วไปมักจะใช้ควบคู่กับยาต้านรีโทรไวรัสตัวอื่นๆ ยาอีฟาวิเรนซ์มีทั้งแบบแยกขายและขายเป็นชุดประกอบด้วยยาสามตัวชื่อ "อีฟาวิเรนซ์/เอ็มไตรซิทาบีน/เทโนโฟเวียร์" (Efavirenz/Emtricitabine/Tenofovir) ยานี้ใช้โดยการรับประทานวันละครั้ง
ผลข้างเคียงทั่วไปจากการใช้ยาได้แก่ มีผื่น, คลื่นไส้, ปวดหัว, เหนื่อยล้า หรือนอนหลับยาก บางครั้งอาการมีผื่นอาจรุนแรงจนกลายเป็นกลุ่มอาการสตีเฟนส์–จอห์นสัน ผลข้างเคียงขั้นรุนแรงได้แก่ มีภาวะซึมเศร้า, คิดฆ่าตัวตาย, เป็นโรคตับ, มีอาการชัก ยาตัวนี้ปลอดภัยสำหรับสตรีที่มีอายุครรภ์ไม่เกินสามเดือน หากเกินกว่านั้นควรงดใช้เนื่องจากทารกในครรภ์อาจได้รับยาไปด้วย
อีฟาวิเรนซ์ได้รับการอนุมติโดยองค์การอาหารและยาสหรัฐให้ใช้เป็นยาในปีค.ศ. 1998 และได้รับการขึ้นทะเบียนเป็นยาหลักขององค์การอนามัยโลก ในฐานะยาทรงประสิทธิผลและปลอดภัยต่อระบบสุขภาพ ในปีค.ศ. 2018 องค์การอนามัยโลกได้ให้การรับรองมาตรฐานสากลแก่ยาอีฟาวิเรนซ์ที่ผลิตโดยองค์การเภสัชกรรมของไทย ยาตัวนี้ในปัจจุบันยังไม่มีสถานะเป็นยาสามัญ เนื่องจากสิทธิบัตรยายังไม่หมดอาจยุ
ค่าใช้จ่ายในการใช้ยานี้ในประเทศกำลังพัฒนาอยู่ที่ราว 10,000 ถึง 32,000 บาทต่อเดือน ส่วนค่าใช้จ่ายในสหรัฐสูงกว่า 6,700 บาทต่อเดือน และอาจสูงถึง 34,000 บาทต่อเดือน ค่าใช้จ่ายด้านยาอิฟาวิเรนซ์+ทรูแวดา (Efavirenz+Truvada) ในประเทศไทยในปี 2012 อยู่ที่ราว 2,900 บาทต่อเดือน ในปี 2018 องค์การเภสัชกรรมไทยได้ประกาศว่าจะผลิตยาอิฟาวิเรนซ์ขนาด 600 มิลลิกรัมจำนวน 30 เม็ดจำหน่ายในราคาขวดละ 180 บาท
อินดินาเวียร์

อินดินาเวียร์  เป็นสารยับยั้งโปรตีเอสที่ใช้เป็นส่วนประกอบของยาต้านไวรัสที่มีฤทธิ์สูงเพื่อรักษา HIV/AIDS
ยานี้ได้รับการจดสิทธิบัตรใน ค.ศ. 1991 และรับรองให้ใช้ในทางการแพทย์ใน ค.ศ. 1996
ริโตนาเวียร์

ริโตนาเวียร์  ขายภายใต้เครื่องหมายทางการค้า Norvir เป็นยาต้านรีโทรไวรัสที่ใช้รักษา HIV/AIDS ร่วมกับยาอื่น ๆ การรักษาแบบผสมผสานมีชื่อเรียกว่า highly active antiretroviral therapy (HAART) นอกจากนี้ยังสามารถใช้ร่วมกับยาอื่นไว้รักษาไวรัสตับอักเสบซี ยานี้บริโภคทางปาก
ผลข้างเคียงทั่วไปคือคลื่นไส้, อาเจียน, ไม่มีความอยากอาหาร, ท้องเสีย และมือกับเท้าชา ผลข้างเคียงที่ร้ายแรงได้แก่ ปัญหาที่ตับ, pancreatitis, ภูมิแพ้ และหัวใจเต้นผิดจังหวะ ปฏิสัมพันธ์ที่รุนแรงอาจเกิดขึ้นจากการใช้ยาอื่น เช่น อะมิโอดาโรน และซิมวาสแตติน ผู้ตั้งครรภ์อนุญาตใช้ยาในปริมาณต่ำได้ 
มีการจดสิทธิบัตรริโตนาเวียใน ค.ศ. 1989 และเริ่มใช้งานในทางการแพทย์ใน ค.ศ. 1996 โดยมีการบรรจุลงในรายชื่อยาสำคัญขององค์การอนามัยโลก
โลปินาเวียร์

โลปินาเวียร์ (Lopinavir) เป็นสารยับยั้งการสร้างโปรตีนของเรโทรไวรัส ใช้รักษาการติดเชื้อเอชไอวีด้วยการผสมยากับริโทนาเวียร์ (โลปินาเวียร์/ริโทนาเวียร์)
มีการจดสิทธิบัตรยานี้ใน ค.ศ. 1995 และยอมรับให้ใช้ในทางการแพทย์ใน ค.ศ. 2000
โรงเรียนนายร้อยพระจุลจอมเกล้า

โรงเรียนนายร้อยพระจุลจอมเกล้า (ชื่อย่อ: รร.จปร.) เป็นสถาบันการศึกษาทางทหาร ในระดับอุดมศึกษาในสังกัดกรมยุทธศึกษาทหารบก กองทัพบก ตั้งอยู่ที่อำเภอเมืองนครนายก จังหวัดนครนายก ผู้ที่ศึกษาในโรงเรียนนายร้อยจุลจอมเกล้า เรียกว่า "นักเรียนนายร้อย (นนร.) " ต้นไม้สัญลักษณ์ประจำโรงเรียนนายร้อยพระจุลจอมเกล้า คือ จำปีสิรินธร ปัจจุบัน (1 ตุลาคม 2567) พลโท อุดม แก้วมหา เป็นผู้บัญชาการโรงเรียนนายร้อยพระจุลจอมเกล้า พลตรี เทพพิทักษ์ นิมิตร และ พลตรี เอกอนันต์ เหมะบุตร เป็นรองผู้บัญชาการโรงเรียนนายร้อยพระจุลจอมเกล้า
ประวัติ.
โรงเรียนนายร้อยพระจุลจอมเกล้ากำเนิดขึ้นพร้อม ๆ กับกรมทหารมหาดเล็กราชวัลลภรักษาพระองค์ โดยเริ่มจากการจัดตั้งทหารมหาดเล็กเด็กที่เรียกว่า "ทหารมหาดเล็กไล่กา" จำนวน 12 คน ในช่วงต้นรัชกาลพระบาทสมเด็จพระจุลจอมเกล้าเจ้าอยู่หัว ต่อมาได้ขยายกำลังขึ้นโดยฝึกข้าหลวงเดิมให้เป็นทหารมหาดเล็กสมทบกับพวกมหาดเล็กไล่การวม 24 คน จึงเรียกทหารในชุดนี้ว่า "ทหาร 2 โหล" และต่อมาได้เพิ่มจำนวนทหารมหาดเล็กเป็น 72 คน แต่งตั้งเป็นกองทหารมหาดเล็กสำหรับรักษาพระองค์อย่างใกล้ชิด
ในห้วงสงครามมหาเอเซียบูรพา ประเทศไทยได้ทำสัญญาเป็นพันธมิตรไมตรีกับฝ่ายญี่ปุ่น เมื่อ 21 ธันวาคม พ.ศ. 2484 ในปี พ.ศ. 2486 ฝ่ายพันธมิตรได้ทำการโจมตีทางอากาศต่อที่หมายในกรุงเทพมหานครอย่างหนัก ทางราชการจึงคิดแผนการย้ายเมืองหลวงไปอยู่ ณ สถานที่แห่งใหม่ในเขตจังหวัดเพชรบูรณ์ ในวันที่ 10 มกราคม พ.ศ. 2487 นักเรียนนายร้อยทุกหลักสูตรและทุกคน จึงได้ออกเดินทางจากกรุงเทพมหานครไปขึ้นรถไฟที่สถานีรถไฟสามเสน ไปลงที่สถานีรถไฟตะพานหิน จังหวัดพิจิตร จากนั้นเดินเท้าต่อไปอีก 112 กิโลเมตร เข้าสู่หมู่บ้านป่าแดง อำเภอเมืองเพชรบูรณ์ จังหวัดเพชรบูรณ์ เปิดทำการสอนนักเรียนนายร้อยอยู่ไม่นาน พอต้นปี พ.ศ. 2488 ได้เคลื่อนย้ายมาอยู่ในจังหวัดพระนครศรีอยุธยา จนกระทั่งสงครามสงบในเดือนกันยายน พ.ศ. 2488 โรงเรียนนายร้อยจึงได้กลับมาอยู่ ณ สถานที่ตั้งเดิม
รายนามผู้บัญชาการ.
หมายเหตุ คำนำหน้านาม ตำแหน่งทางการทหาร พระนาม หรือนามของผู้ดำรงตำแหน่งผู้บัญชาการโรงเรียนนายร้อยพระจุลจอมเกล้าเป็นคำนำหน้านาม ตำแหน่งทางการทหาร พระนาม หรือนามในขณะดำรงตำแหน่งในขณะนั้น
แอมปรีนาเวียร์

แอมปรีนาเวียร์ (Amprenavir) เป็นสารยับยั้งโปรตีเอสที่ใช้รักษาการติดเชื้อ HIV
ยานี้ได้รับการจดสิทธิบัตรใน ค.ศ. 1992 และรับรองให้ใช้ทางการแพทย์ใน ค.ศ. 1999
อีมิควิมอด

อีมิควิมอด (Imiquimod) เป็นยาที่ทำหน้าที่เป็นสารปรับเปลี่ยนการตอบสนองภูมิคุ้มกันที่ใช้รักษาหูดบริเวณอวัยวะเพศ, มะเร็งเซลล์ฐานที่ผิวเผิน และ actinic keratosis
นรก

นรก  หมายถึง ภพหลังความตายในคติของศาสนาต่าง ๆ เชื่อว่าใช้ลงโทษผู้ทำบาปที่มีกรรมชั่วจากการกระทำบาปตั้งแต่อยู่บนโลกและไม่กลับใจหรือไม่สร้างกุศลกรรมดีเพื่อชดใช้ลดทอนหนักเป็นเบาหรือมีความสำนึกผิดต่อสิ่งที่กระทำลงไป ซึ่งนรกในทุกศาสนาจะอยู่ต่ำที่สุด ความลึกมากแทบจะไม่สิ้นสุด มีสภาวะที่ร้อนด้วยไฟบรรลัยกัลป์ดั่งลาวาหินร้อนเหลวเดือด ตั้งอยู่ ณ เบื้องล่างของโลกหรือ ใต้พิภพ มีความมืดมิด เสียงทรมานหรือขบเขี้ยวเคี้ยวฟันและสยดสยองเกินกว่าที่จะจินตนาการออก ภายในนรกภูมิหรือแดนนรก ประกอบไปด้วยขุมหรือระดับขั้นชั้นต่างๆเพื่อทรมานสัตว์นรกหรือวิญญาณผู้ตกนรกต่างๆ กระจายกันไปทั่ว มีสัตว์นรกหรือวิญญาณผู้ตกนรกใน ขุมนรก หรือ เตาบึงไฟนรก เป็นประชากรที่นั่น
สตีล (บาสเกตบอล)

ในบาสเกตบอล สตีล  ใช้เรียกเมื่อผู้เล่นฝ่ายตั้งรับสามารถแย่งลูก ปัดและรับลูก หรือ ปัดลูกบาสเกตบอลไปเข้ามือผู้เล่นอื่นของฝ่ายรับ จากผู้เล่นฝ่ายรุกระหว่างการเลี้ยงลูกหรือส่งลูก ฝ่ายรับต้องไม่ถูกมือผู้เล่นอีกฝ่ายมิฉะนั้นจะถือเป็นฟาล์ว
สตีลไม่ถือเป็นตัววัดที่ดีเสมอไป สำหรับวัดความสามารถในการเล่นตั้งรับของผู้เล่นหนึ่ง ๆ แต่ผู้เล่นมีชื่อเสียงหลายคน เช่น ไมเคิล จอร์แดน หรือ อัลเลน ไอเวอร์สัน ก็มีชื่อในเรื่องการสตีลและนำลูกวิ่งไปทำคะแนน หรือที่เรียกว่า ฟาสต์เบรก (fastbreak)
โดยทั่วไปการ์ดที่มีความคล่องแคล่วว่องไวมักจะทำสตีลได้ดี แต่เซ็นเตอร์บางคน เช่น ฮาคีม โอลาจูวอน (Hakeem Olajuwon) ก็สามารถทำสตีลสูงสุดในทีม และอยู่ในอันดับต้น ๆ ของลีกเอ็นบีเออยู่หลายสมัย
สถิติเกี่ยวกับสตีลในลีกเอ็นบีเอ.
หมายเหตุ: "เอ็นบีเอเริ่มจดบันทึกสถิติเกี่ยวกับสตีลในฤดูกาล 1973-74 จึงไม่มีข้อมูลผลงานสตีลของผู้เล่นเก่ง ๆ ก่อนหน้านี้"
เมืองพี่น้องและเมืองแฝด

เมืองพี่น้อง  และเมืองแฝด  เป็นคำที่ใช้เรียกเมืองที่การเจริญสัมพันธไมตรีอันดีต่อกัน (ส่วนใหญ่จะเป็นเมืองที่อยู่กันคนละประเทศ) โดยมีความร่วมมือกันระหว่างเมือง หรือระหว่างประเทศ เพื่อช่วยเหลือการพัฒนาเมืองในด้านต่าง ๆ และสนับสนุนความเข้าใจระหว่างวัฒนธรรม มีการแลกเปลี่ยนองค์ความรู้ถ่ายทอดซึ่งกันและกัน นำสิ่งดีๆที่อีกฝ่ายหนึ่งมี มาพัฒนาต่อยอดเมืองของตนเอง หรือในบางครั้ง เมืองพี่เมืองน้อง มักจะถูกตีความไปตามลักษณะเมืองที่มีความคล้ายคลึงกัน ทางด้านศิลปวัฒนธรรมประเพณี ชีวิตความเป็นอยู่ ตลอดจนสภาพสิ่งแวดล้อมของเมืองที่คล้ายคลึงกัน เราก็เรียกว่าเมืองพี่เมืองน้องได้ อย่างเช่น เมืองปายกับวังเวียง ที่มีบรรยากาศของเมืองพักกลางทางท่ามกลางขุนเขา ลำน้ำ และสายหมอกเหมือนกัน หรืออย่าง จังหวัดยโสธรกับเมืองโยชิดะ ประเทศญี่ปุ่น ที่ได้รับการเรียกว่าเป็นเมืองคู่แฝด เพราะมีประเพณีการเล่นบั้งไฟคล้ายคลึงกัน
ในเมืองไทยมีหลายจังหวัดที่มีการเจริญความสัมพันธ์อันดีเป็นเมืองพี่เมืองน้องกับเมืองต่างๆทั่วโลก หรือเป็นเมืองพี่เมืองน้องกันเองภายในประเทศ อย่างกรุงเทพมหานคร ที่สถาปนาเมืองพี่เมืองน้องระหว่างกรุงเทพมหานคร กับจังหวัดแพร่ ภายหลังจากที่ กรุงเทพฯได้ทำการบูรณปฏิสังขรณ์เสาชิงช้า โดยได้รับความร่วมมือจากจังหวัดแพร่ในการอนุญาตให้พลีต้นสักทองจำนวน 6 ต้น เมื่อวันที่ 19 พฤษภาคม พ.ศ. 2549 ที่อำเภอเด่นชัย มาทำเป็นเสาชิงช้าต้นใหม่ 
หรือการเจริญความสัมพันธ์ระหว่างจังหวัดสุพรรณบุรีกับเมือง Courtenay ประเทศแคนาดา ความเป็นเมืองพี่เมืองน้องระหว่างจังหวัดภูเก็ตกับเมืองนีซ ประเทศฝรั่งเศส จังหวัดเพชรบุรี กับข้อตกลงการสถาปนาความสัมพันธ์เมืองพี่ เมืองน้องระหว่างจังหวัดเพชรบุรีกับเมืองพารามัตตา ประเทศออสเตรเลีย เหล่าล้วนเป็นแบบอย่างในการพัฒนาความสัมพันธ์ระหว่างเมืองและประชากรทั้งสองประเทศให้แนบแน่นยิ่งขึ้น
บล็อก (บาสเกตบอล)

บล็อก (ย่อมาจาก blocked shot) ในกีฬาบาสเกตบอล ใช้เรียกเมื่อผู้เล่นฝ่ายตั้งรับสามารถปัดลูกบาสเกตบอลที่ถูกชู้ตไม่ให้เข้าในห่วง และฝ่ายรับต้องไม่ถูกมือผู้เล่นอีกฝ่ายมิฉะนั้นจะถือเป็นฟาล์ว การจะนับเป็นบล็อกได้ จะต้องปัดลูกขณะที่ลูกกำลังเคลื่อนที่ขึ้นข้างบ้น แต่ถ้าปัดเมื่อลูกกำลังตกลงมาจะถือว่าเป็น โกลเทนด์ (goaltend) และถือเป็นคะแนนของผู้ชู้ต ถ้าไปปัดลูกหลังจากลูกกระทบแป้นแล้วก็ถือเป็นโกลเทนด์เช่นเดียวกัน
เนื่องจากข้อได้เปรียบเรื่องความสูง ผู้เล่นในตำแหน่งเซ็นเตอร์ และ ฟอร์เวิร์ด มักจะทำบล็อกได้มากสุด บล็อกถือเป็นการเล่นที่น่าตื่นเต้นอย่างหนึ่ง ผู้เล่นที่บล็อกเก่ง ๆ จะทำให้ผู้เล่นอีกฝ่ายชู้ตลูกใกล้แป้นยาก ลูกที่บล็อกได้ยังเพิ่มโอกาสการทำคะแนนด้วยการเล่น ฟาสต์เบรก (fastbreak คือรีบนำลูกวิ่งไปยัดห่วงฝ่ายตรงข้าม)
คนที่บล็อกลูกได้ดี ต้องมีประสาทและจังหวะที่ดี ตัวสูงหรือกระโดดได้สูง ผู้เล่นที่บล็อกเก่งอาจไม่ต้องบล็อกทุกลูก แต่ก็ทำให้อีกฝ่ายปรับท่าชู้ตทำให้โอกาสชู้ตพลาดง่ายขึ้น ผู้เล่นในเอ็นบีเอที่บล็อกเก่ง ๆ เช่น บิล รัสเซล วิลท์ แชมเบอร์เลน ฮาคีม โอลาจูวอน ดีคิมบี มูตอมโบ
สถิติเกี่ยวกับบล็อกในลีกเอ็นบีเอ.
เอ็นบีเอเริ่มจดบันทึกสถิติเกี่ยวกับบล็อกในฤดูกาล 1973-74
เตตราไซคลีน

เตตร้าซัยคลิน  เป็นยาปฏิชีวนะระงับการเจริญเติบโตของเชื้อแบคทีเรีย รักษาโรคติดเชื้อในท่อทางเดินปัสสาวะรักษาลำไส้อักเสบ หลอดลมอักเสบ รักษาโรคบิดมีเชื้อ รักษาแผล ฝี หนอง อาการอักเสบต่าง ๆ เนื่องจากการติดเชื้อ
วิธีใช้.
โดยให้รับประทานเป็นช่วงห่างที่เหมาะสม 
รหัส.
เตตร้าซัยคลิน มีรหัสที่แตกต่างกันมากมายใน ระบบจำแนกประเภทยาตามการรักษาทางกายวิภาคศาสตร์